**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2021. október 26-i ülésére**

**Tájékoztató Szombathely Megyei Jogú Város Önkormányzata által fenntartott óvodákban történt fejlesztésekről**

A Kulturális, Oktatási és Civil Bizottság 2021. szeptemberi ülésén kérésként fogalmazódott meg, hogy a Bizottság kapjon tájékoztatást a Szombathely Megyei Jogú Város Önkormányzata által fenntartott óvodákban történt fejlesztésekről, felújításokról.

A Városüzemeltetési és Városfejlesztési Osztály Beruházási Irodája az óvodák TOP pályázatokból történt felújításról szóló tájékoztatója az I. pont szerinti, a Szombathelyi Köznevelési GAMESZ az óvodákban az utolsó három évben történt felújításokról a II. pont szerinti tájékoztatást adta.

**A.**

Szombathely Megyei Jogú Város Önkormányzata mint kedvezményezett a TOP-6.2.1-15 kódszámú, a „Családbarát, munkába állást segítő intézmények, közszolgáltatások fejlesztése” című pályázati felhívás keretében nyújtott be pályázatot, majd 2016. december 20-án kötött Támogatási Szerződést vissza nem térítendő támogatás nyújtására a Nemzetgazdasági Minisztérium Regionális Fejlesztési Operatív Programok Irányító Hatóságával (1051 Budapest, József nádor tér 2-4.), mint támogató szervezettel a TOP-6.2.1-15-SH1-2016-00002 sz. „Óvodák fejlesztése Szombathelyen” című projekt tárgyában, amelynek keretében hat helyszínen valósított meg óvoda fejlesztést.

A beavatkozási helyszínek:

Aréna Óvoda (9700 Szombathely, Aréna u. 8/B.)

Benczúr Óvoda (9700 Szombathely, Benczúr Gy. u. 2.)

Gazdag Erzsi Óvoda (9700 Szombathely, Krúdy Gy. u. 2/A)

Mesevár Óvoda (9700 Szombathely, Gagarin u. 10.)

Szivárvány Óvoda (9700 Szombathely, Deák F. u. 39/A)

Vadvirág Óvoda (9700 Szombathely, Selmec u. 2.)

Az egyes helyszínek tekintetében az alábbi főbb munkák kerültek elvégzésre:

**Aréna Óvoda fejlesztése**

Az óvoda 9 óvodai csoporttal rendelkezik. Az épületből hiányzott egy színvonalas egyéni fejlesztő szoba és egy szabvány szerinti tornaszoba is. Az intézmény megközelítése és belső közlekedési rendszere nehezen átlátható volt. Az épület energetikai jellemzői a kor követelményeinek már nem feleltek meg. A beruházás során az épület földszinti része (az új funkciók figyelembevételével) akadálymentesítésre került. Az Aréna utca felőli földszintes épületben jelentős változások történtek: melegítőkonyha, torna- és fejlesztőszoba került kialakításra. A kisméretű nevelői szobából és elkülönítőből a meglévő mellett kialakított második személyzeti öltöző készült vizesblokkal. A földszintes és a kétszintes épületrészeket összekötő folyosóból egy nagyméretű aula rész került kialakításra. A felújítás során új nyílászárók kerültek elhelyezésre, homlokzati hőszigetelés és színezés, valamint tetőszigetelés készült. Megújult az épület fűtési rendszere, a gépészeti kialakítás is.

**Fejlesztés összköltsége bruttó 396.453.213,- Ft**

**Önerő, bruttó 30.700.631 Ft**

**Kivitelező: KG Invest 2008 Kft.**

**Benczúr Óvoda fejlesztése**

A Szombathelyi Benczúr Óvoda egy 1937-ben épült villa épületből lett óvodává alakítva, jelenleg 4 csoporttal működik. Az épület homlokzata több helyen sérült, repedezett volt, az épület hőszigetelést nem kapott, visszatérő probléma volt az épület vizesedése.

Az óvodai bővítés célja volt az előírásoknak megfelelő tornaszoba kialakítása (szertárral, vizesblokkal), a nyugati oldalon elhelyezkedő foglalkoztató részére szociális blokk kiépítése, a korábbi üzem szerinti közlekedés átalakítása, átlátható, független útvonalakkal, valamint a főbejárat kialakítása aulával, akadálymentesítéssel. A belső közlekedő kiegészítésre került a konyha átalakításával, mivel korábban az átközlekedés csak a középső foglalkoztatón keresztül volt lehetséges. Ezzel az átalakítással a foglalkoztatók függetlenítése megvalósult. A homlokzati tömör téglafalak utólagos homlokzati, hőszigetelő rendszerrel kerültek felújításra.

**Fejlesztés összköltsége bruttó 104.798.296,- Ft**

**Önerő, bruttó 4.300.813,- Ft**

**Kivitelező: „Szkendó” Építő és Mélyépítő Mérnöki Kft.**

**Gazdag Erzsi Óvoda fejlesztése**

A Szombathelyi Gazdag Erzsi Óvoda 1978-ban épült, jelenleg nyolc csoporttal üzemel. Az épület homlokzata korszerű, hőszigetelt, tetőszerkezetét az utolsó felújítás alkalmával magas tetőssé alakították.

Az épület adottságait, valamint a csoportlétszámokat figyelembe véve indokolt volt egy tornaszoba hozzáépítése. A tornaszoba az 1. emeleten csatlakozik a meglévő épülethez, ahol egy szertár is kialakításra került. A bővítményt és a meglévő épületet egy lapostetős tömeg köti össze. A tornaszoba alatt, a földszinten egy zárt kerti tároló és egy fedett-nyitott tároló került kialakításra, melyeket az udvarról lehet megközelíteni. Az intézmény akadálymentesítése keretében a bejárathoz egy akadálymentes rámpa készült. A meglévő lépcsőház mellett akadálymentes lift, előtér, tároló kapott helyet, a lépcsőházban pedig akadálymentes wc került kialakításra.

**Fejlesztés összköltsége bruttó 83.819.260,- Ft**

**Önerő, bruttó 49.166.885,- Ft**

**Kivitelező: „Szkendó” Építő és Mélyépítő Mérnöki Kft.**

**Szivárvány Óvoda fejlesztése**

Az 1979-ben épült Szombathelyi Szivárvány óvoda hét csoporttal működik. Az épület homlokzata omladozott, hőszigetelése hiányzott. A nyílászárókat korábbi felújítás alkalmával műanyag, hőszigeteltre cserélték. Tetőszerkezetét tekintve lapostetős, amely teljes felújítást igényelt, mert javítása nem volt gazdaságos.

A korszerűsítés célja volt az épület energiaszükségleteinek csökkentése, egy korszerű, energia-hatékony és környezetbarát működtetés megvalósítása az épülethatároló szerkezetek hőszigetelésével. Megvalósult az épületburokhoz kapcsolódó, az épület működéséhez elengedhetetlen bejáratok előtetővel való védelme és biztonságos megközelíthetőségének megteremtése. Az épület bejáratainak rendezéséhez szorosan kapcsolódott az akadálymentes rámpa (főbejárat), akadálymentes parkoló és egy akadálymentes wc kialakítása is.

**Fejlesztés összköltsége bruttó 62.449.328,- Ft**

**Önerő, bruttó 0,- Ft**

**Kivitelező: Takép-2000 Kft.**

**Vadvirág Óvoda fejlesztése**

A Szombathelyi Vadvirág Óvoda két épületrészből áll, a tégla szerkezetes épületrész 1942-ben, a könnyűszerkezetes (CK) épületrész 1983-ban épült. A CK épület É-i homlokzatának állapota kritikus volt, mind hőszigetelés, mind a nyílászárók állapotát figyelembe véve, azonnali beavatkozást igényelt. A projekt keretében a CK épületrész zárófödémre hőszigetelés került, az elavult pala héjalást korszerű kőzuzalékos bitumen zsindelyre cserélték, valamint a hozzá tartozó bádogos szerkezetek javítása és cseréje is elkészült. Az óvodában projektarányos akadálymentesítés valósult meg akadálymentes rámpa, illemhely és parkolóhely kialakításával.

**Fejlesztés összköltsége bruttó 11.111.606,- Ft**

**Önerő, bruttó 1.317.510,- Ft**

**Kivitelező: „Szkendó” Építő és Mélyépítő Mérnöki Kft.**

**Mesevár Óvoda fejlesztése**

A Mesevár óvoda kerítésének felújítására az elmúlt évtizedekben nem került sor, ezért annak állaga meglehetősen leromlott. A kovácsoltvas kerítéselemek rögzítése és a támasztékai elgyengültek, a szerkezet régóta a kerítés műkő elemeire támaszkodott, ezért a rendszeres fagy és a szerkezet mozgása a műkő elemeket kagylósan kifagyasztotta, részben megrepesztette. A kerítés felújítása csak a szerkezet megerősítésével volt megoldható. A kerítés az alapozás gyengesége miatt teljes mértékben elbontásra került, új alapozás, új vízszigetelés, új lábazat és új kerítés oszlopok kerültek kialakításra, illetve a kerítés műkő elemeit az eredetivel megegyezően műköves szakember újraalkotta. A kerítésmező és kapuk kovácsoltvas elemei homokfúvással rozsdamentesítésre kerültek, majd az alapozást követően antracit színre lettek átfestve. A felsorolt munkák elvégzését követően, a kerítés eredeti formáját megőrizve került újjáépítésre.

**Fejlesztés összköltsége bruttó 11.278.954,- Ft**

**Önerő bruttó 1.278.000,- Ft**

**Kivitelező: „Szkendó” Építő és Mélyépítő Mérnöki Kft.**

**B**.

Szombathely Megyei Jogú Város Önkormányzata mint kedvezményezett a TOP-6.2.1-15 kódszámú, a „Családbarát, munkába állást segítő intézmények, közszolgáltatások fejlesztése” című pályázati felhívás keretében nyújtott be pályázatot, majd 2016. szeptember 19-én kötött Támogatási Szerződést vissza nem térítendő támogatás nyújtására a Nemzetgazdasági Minisztérium Regionális Fejlesztési Operatív Programok Irányító Hatóságával (1051 Budapest, József nádor tér 2-4.), mint támogató szervezettel a TOP-6.2.1-15-SH1-2016-00004 sz. “Weöres Sándor és Pipitér Óvoda fejlesztése Szombathelyen” című projekt tárgyában, amelynek keretében két helyszínen valósított meg óvoda fejlesztést.

A beavatkozási helyszínek:

Weöres Sándor Óvoda (9700 Szombathely, Márton Áron u. 58.)

Pipitér Óvoda (9700 Szombathely, Bem J. u. 9/C.)

Az egyes helyszínek tekintetében az alábbi főbb munkák kerültek elvégzésre:

**Weöres Sándor Óvoda fejlesztése**

Szombathely legfiatalabb óvodája, amely 1993-ban épült, az Oladi városrészen található. Az óvoda jelenleg három csoporttal üzemel.

Az épület földszinti része a meglévő épülettel közel azonos méretű bővítménnyel gazdagodott, amelyben kialakításra került egy tornaszoba, mely a testnevelési foglalkozások lebonyolítására alkalmas, valamint kialakításra került egy logopédiai fejlesztő foglalkozások lebonyolítására alkalmas fejlesztőszoba, öltöző, vizesblokk, és akadálymentes illemhely. A meglévő óvoda szerkezetileg kész tetőterében az óvodapedagógusok részére nevelői szoba, öltözői blokk, szociális helyiségek kerültek kialakításra. A fejlesztéssel egyidejűleg megvalósult az előírt akadálymentesítés is, a főbejárat elé rámpa készült a mozgáskorlátozottak számára. A telek utcafrontján, saját területen akadálymentes parkoló létesült.

**Kivitelezési költség: bruttó 153.349.368,- Ft**

**Önerő bruttó: 17 161 340,- Ft**

**Kivitelező: Inter-Alp Építőipari és Szolgáltató Kft.**

**Pipitér Óvoda fejlesztése**

A szombathelyi Pipitér Óvoda a Derkovits lakótelepen helyezkedik el a Bem József utcában és jelenleg hat csoporttal működik. Az épület 1972-ben épült, azóta nagyobb volumenű felújítás az intézményben nem történt. A fejlesztés során az energiahatékonysági szempontok figyelembevételével nyílászárók részleges cseréje, valamint a bejárati ajtó cseréje valósult meg a projektarányos akadálymentesítéssel egyidejűleg, mely akadálymentes rámpa és akadálymentes illemhely kialakítását tette lehetővé.

**Kivitelezési költség: bruttó 10.568.536,- Ft**

**Önerő bruttó: 0,- Ft**

**Kivitelező: Inter-Alp Építőipari és Szolgáltató Kft**.

**C.**

Szombathely Megyei Jogú Város Önkormányzata mint kedvezményezett a TOP-6.5.1-16-SH1 kódszámú, a „Önkormányzati épületek energetikai korszerűsítése” című pályázati felhívás keretében nyújtott be pályázatot, majd 2019. március 18-án kötött Támogatási Szerződést vissza nem térítendő támogatás nyújtására a Nemzetgazdasági Minisztérium Regionális Fejlesztési Operatív Programok Irányító Hatóságával (1051 Budapest, József nádor tér 2-4.), mint támogató szervezettel a TOP-6.5.1-16-SH1-2018-00001 sz. “Maros és Pipitér Óvoda energetikai korszerűsítése” című projekt tárgyában, amelynek keretében két helyszínen valósított meg óvodafejlesztést.

A beavatkozási helyszínek:

Maros utcai Óvoda (9700 Szombathely, Maros utca 17/B. szám, 1325/3 hrsz.)

Pipitér Óvoda (9700 Szombathely, Bem József utca 9/C. szám, 2786/2 hrsz.)

Maros Óvoda

Az épület 1971-ben épült egyszintes lapostetős téglaépület. Az épületen 2009-ben ablak cserék, külső hőszigetelés és részleges fűtéskorszerűsítés valósult meg. A fűtéskorszerűsítés keretében csak új kazán beépítés történt. Az épület lapos tetejének hőszigetelése elmaradt és a radiátorokra se kerültek felszerelésre termosztatikus szelepek. Az épület fűtése és használati melegvíz ellátása földgáztüzelésű berendezésekkel történik. Az épület világítása korábban felújításra került, jelentős elektromos energiafogyasztás a melegítőkonyha villanytűzhelyeinél jelentkezik.

Az épület felújítása során a külső felületeinek hőszigetelése, fűtéskorszerűsítés, hőszivattyú telepítése, termosztatikus radiátorszelepek felszerelése a meglévő radiátorokra, illetve régi radiátorok cseréje valósult meg. Napelemes rendszer került elhelyezésre az épület és a hőszivattyúk villamos fogyasztásának biztosítására.

Pipitér Óvoda

Az épület 1972-ben épült kétszintes lapostetős téglaépület. Az épületen 2017-ben 46 ablak cseréje valósult meg, illetve megtörtént az óvoda akadálymentesítése.

Az óvoda fűtése, három másik intézménnyel együtt az épülettől kb. 150 méterre lévő kazánházból történik. A kazánház az óvoda építése óta változatlan állapotú, és a hőellátás egy közel 45 éve üzemelő távhővezetéken keresztül történik. Az óvoda hőfogadójában lévő szabályzó és hőmennyiségmérő már több éve nem működik, ezért az épület fűtése szabályozatlan és méretlen. Az óvoda melegvíz ellátását egy földgáztüzelésű bojler biztosítja.

Az épület világítása korábban felújításra került. Jelentős villamos energia fogyasztók a melegítő konyha villanytűzhelyei, a konyhai lift és egy agyag égető kemence, amit alkalomszerűen használnak.

A fejlesztés során az épületek külső felületeinek hőszigetelése, illetve a még nem cserélt nyílászárók cseréje, fűtéskorszerűsítés, hőszivattyú telepítése, termosztatikus radiátorszelepek felszerelése a meglévő radiátorokra, illetve régi radiátorok cseréje valósult meg. Napelemes rendszer került elhelyezésre az épület és a hőszivattyúk villamos fogyasztásának biztosítására.

**Fejlesztés összköltsége bruttó 274.441.064,- Ft**

**Önerő bruttó 65.709.651,- Ft**

**Kivitelező: Inter-Alp Építőipari és Szolgáltató Kft.**

**II.**

A Szombathelyi Köznevelési GAMESZ koordinálásában az elmúlt 3 évben az alábbi beruházások, felújítások valósultak meg (az összegek bruttóban értendők):

**2019. év**

**Barátság Óvoda**

* balesetveszélyes útburkolat megszüntetése 3 528 000 Ft

**Hétszínvirág Óvoda**

* radiátorvédő burkolat készítése 2 561 000 Ft

**Szivárvány Óvoda**

* radiátorvédő burkolat készítése 3 024 000 Ft
* lépcsőház lépcsőinek és pihenőinek burkolása 446 000 Ft
* faltőjárda kialakítása az épület északi falánál 1 140 000 Ft

**Donászy Magda Óvoda**

* szabadidős terület és kerékpártároló felújítása 7 059 000 Ft
* mászóka ütéscsillapító burkolatának kialakítása 1 894 000 Ft

**Mesevár Óvoda**

* térburkolat készítés, csoportszoba parkettázás 2 831 000 Ft
* rugós kültéri játékok 491 000 Ft

**Játéksziget Óvoda**

* öltöző, folyosók, bejárati lépcsők burkolása 8 947 000 Ft

**Kőrösi Óvoda**

* parketta felújítása, redőny beépítése 3 974 000 Ft
* tetőszigetelés 3 125 000 Ft

**Vadvirág Óvoda**

* parketta lerakás, válaszfal bontás – építés, iroda átalakítás,

gipszkartonozás, iroda fűtésrendszerének szerelése, vezetői

iroda festése, parkettázása, glettelése 3 663 000 Ft

* PVC padló járólapra cserélése 644 000 Ft
* radiátorvédő burkolatok 508 000 Ft
* térkövezés 348 000 Ft
* vagyonvédelmi rendszer kiépítése 184 000 Ft
* galéria készítése, beépítése 235 000 Ft
* wc-kben térelválasztó készítése 129 000 Ft
* függönykarnis készítése, beépítése, árnyékolástechnikai

 berendezés 322 000 Ft

* kerítés 811 000 Ft

**Margaréta Óvoda**

* az óvoda plusz csoportjának működéséhez új csoportszoba

 kialakítása 12 605 000 Ft

* az udvaron létesítendő kisház alaplemezének és szegélyköves

járdájának kialakítása; festés, gipszkartonozás, álmennyezet

 készítése, ajtócserék 2 638 000 Ft

* udvari medence megszüntetése 1 777 000 Ft
* ivókút létesítése 155 000 Ft
* előtető készítése 895 000 Ft

**Mocorgó Óvoda**

* műpadló cseréje 1 004 000 Ft
* kaputelefon, beléptető rendszer telepítése 182 000 Ft

**Benczúr Óvoda**

* drótkerítés cseréje szerelt kerítésre 1 864 000 Ft
* konyhai épületrész átalakítása 13 236 000 Ft
* internetes hálózat kialakítása, vagyonvédelmi rendszer kiépítése 616 000 Ft

**Weöres Sándor Óvoda**

* galéria házikó kivitelezése 496 000 Ft
* redőnyök felszerelése 787 000 Ft

**2020. év**

**Aréna Óvoda**

* az óvoda fejlesztése közbeszerzés alapján, 50 méteres csatorna-

szakasz építése, villamosenergia ellátásának bővítése, tornaszoba

védőrács és védőháló beszerzése, tűzátjelző készülék telepítése,

szúnyoghálók beszerzése a konyhai ablakokra, kerítés készítése,

udvari játékok telepítése 65 015 000 Ft

* az új épületbe való beköltözéshez szükséges bútorok,

 eszközök beszerzése 14 645 000 Ft

**Hétszínvirág Óvoda**

* ételfelvonó lift telepítése 4 379 000 Ft
* laminált padló felújítása 2 024 000 Ft

**Szivárvány Óvoda**

* bejárati ajtó cseréje 529 000 Ft

**Donászy Óvoda**

* kerítés készítése 4 679 000 Ft
* udvari játék beszerzése, telepítése 1 155 000 Ft

**Játéksziget Óvoda**

* ivókút telepítése 117 000 Ft

**Kőrösi Óvoda**

* ételfelvonó lift telepítése 4 436 000 Ft
* kamerarendszer telepítése 241 000 Ft
* előtető készítése 145 000 Ft
* homokozó építése 168 000 Ft

**Gazdag Erzsi Óvoda**

* homokozó építése 2 418 000 Ft
* kerítés, homlokzat felújítása 24 355 000 Ft

**Maros Óvoda**

* homokozók telepítése 690 000 Ft

**Vadvirág Óvoda**

* gépészeti munkálatok, szerelvényezés, bontási munkálatok,

 PVC alapszerelés 3 218 000 Ft

**Margaréta Óvoda**

* redőnyök, szúnyoghálók felszerelése 728 000 Ft

**Mocorgó Óvoda**

* faszerkezetes kerti épület telepítése 630 000 Ft
* homokozók telepítése 1 445 000 Ft
* laminált padló 1 253 000 Ft

**Benczúr Óvoda**

* új épületrészbe való beköltözéshez szükséges eszközök, bútorok

 beszerzése, harmonika ajtó készítése, kerítésmező 2 783 000 Ft

* alumínium kerítés gyártása, telepítése 980 000 Ft
* radiátorvédő burkolatok beszerzése 797 000 Ft
* udvari ivókút telepítése 110 000 Ft
* térburkolatos összekötő járda készítése 1 435 000 Ft
* udvari kisház készítése 984 000 Ft
* tűz- és füstriasztó rendszer felújítása 880 000 Ft

**2021. év**

**Aréna Óvoda**

* udvari játékok beszerzése, telepítése, ütéscsillapítás 13 915 000 Ft
* vízkivezetés és térburkolat készítése 874 000 Ft

**Pipitér Óvoda**

* régi burkolat bontása, laminált padló lerakása 596 000 Ft
* 3 fázis bővítése elektromos mérővel, fogyasztásmérő áttelepítése 894 000 Ft

**Szivárvány Óvoda**

* régi homokozó bontása, új készítése 630 000 Ft

**Donászy Magda Óvoda**

* laminált padló lerakása 1 190 000 Ft

**Gazdag Erzsi Óvoda**

* homokozók felújítása 291 000 Ft

**Maros Óvoda**

* udvari játékok beszerzése, telepítése 1 118 000 Ft

**Vadvirág Óvoda**

* laminált padló lerakása 384 000 Ft
* térburkolat – összekötő akadálymentes járda 2 344 000 Ft
* burkolási munkálatok 449 000 Ft

**Margaréta Óvoda**

* kerítés, kapu készítése 1 190 000 Ft

**Napsugár Óvoda**

* Kneipp sétakert kialakítása 1 476 000 Ft
* redőny, szúnyogháló beszerzése, felszerelése 2 233 000 Ft

**Szűrcsapó Óvoda**

* udvari játékok beszerzése, telepítése 3 559 000 Ft
* melegvíz és tágulási tartály cseréje 1 653 000 Ft

**Mocorgó Óvoda**

* zuhanyzó felújítása 261 000 Ft
* bejárati lépcső felújítása 606 000 Ft

**Weöres Sándor Óvoda**

* redőny beszerzése, felszerelése 874 000 Ft

**Folyamatban lévő beruházások:**

**Aréna Óvoda**

* csoportszoba csőtakarás 996 950 Ft

**Gazdag Erzsi Óvoda**

* labdavédelem a tornaszobába

 (TOP pályázat keretében nem valósult meg) 329 438 Ft

* radiátorvédelem a tornaszobába

 (TOP pályázat keretében nem valósult meg) 430 530 Ft

* tetőfelújítás 6 173 572 Ft
* gyengeáram kialakítás, burkolatjavítás 330 200 Ft

 (TOP pályázat keretében nem valósult meg)

**Maros Óvoda**

* tetőre felvezető hátvédő kosaras létre 438 150 Ft
* külső előlépcső szintbehozatala 166 370 Ft

**Pipitér Óvoda**

* villamoshálózat és világítás korszerűsítése 29 352 508 Ft

Kérem a Tisztelt Bizottságot az előterjesztést megtárgyalni és a határozati javaslatot elfogadni szíveskedjen.

**Szombathely, 2021. október „ ”**

 **/: Dr. László Győző :/**

**HATÁROZATI JAVASLAT**

**……./2021. (X.26.) KOCB. számú határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a **„Tájékoztató Szombathely Megyei Jogú Város Önkormányzata által fenntartott óvodákban történt fejlesztésről” szóló előterjesztést megtárgyalta, a tájékoztatót elfogadja.**

**Felelős:** Putz Attila, a Kulturális, Oktatási és Civil Bizottság elnöke

 Dr. László Győző alpolgármester

 (a végrehajtás előkészítéséért: Vinczéné Dr. Menyhárt Mária,

 az Egészségügyi és Közszolgálati Osztály vezetője)

**Határidő:** azonnal